ABŞ mediası: Pxenyan nüvə başlıqlarına malikdir
Washington Post ABŞ-ın Pxenyanın hazırda 60 nüvə başlığına malik olduğuna dair nəticə çıxardığı haqda məlumat verib.
Birləşmiş Ştatlar Şimali Koreyanın raketlərdə yerləşdirilə biləcək miniatür nüvə başlıqlarına malik olduğu haqda nəticə çıxarıb. ABŞ-ın qəzeti və tele kanalı kimi media vasitələrinin verdiyi məlumata əsasən, Müdafiə nazirliyinin kəşfiyyat agentliyi keçən ay Pxenyanın dünyanın doqquzuncu tam nüvə qabiliyyətli ölkəsi olmaq səylərini inkişaf etdirərək, nüvə başlıqlarına malik olduğuna dair nəticə çıxarıb. qəzeti müdafiə nazirliyinin çıxardığı nəticə ilə bağlı hesabatına istinadən “Şimali Koreyanın ballistik raketlər, o cümlədən, qitələrarası raketlər üçün nəzərdə tutulmuş nüvə başlıqlarına malik olduğu” haqda məlumat verib. Şimali Koreya bu yaxınlarda keçən ay sınaqdan keçirdiyi qitələrarası ballistik raketin ABŞ ərazisinə çatmaq qabiliyyətinə malik olduğunu bildirib. Pxenyan indiyə qədər bu kimi iddia ilə çıxış etməyib. ABŞ-ın Pxenyanın hazırda 60 nüvə başlığına malik olduğuna dair qənaətə gəldiyi haqda məlumat verib. Bəzi ekspertlər bu rəqəmin bundan çox güman ki iki dəfə daha az olduğunu düşünür. ABŞ Müdafiə nazirliyinin hesabatı ilə bağlı Amerika mediasında bu məlumatlar Birləşmiş Ştatlar və dünyanın digər qüdrətli dövlətlərinnin Şimali Koreyanın hərbi ambisiyalarının qarşısını almaq üçün yeni ölçülər götürdüyü bir vaxta təsadüf edir. Keçən həftə BMT Təhlükəsizlik Şurası Şimali Koreyanın illik ixracatdan 3 milyard dollarlıq gəlirlərini 1 milyarda qədər kəsmək səyləri çərçivəsində Pxenyana qarşı yekdilliklə yeni sanksiyalar qəbul edib. ABŞ prezidenti Donald Tramp beynəlxalq ictimaiyyətin Şimali Koreyanın nüvə silahlarının inkişaf etdirilməsinin qarşısının alınması ilə bağlı mövqeyini razılıq hissi ilə qarşılayıb.